xml version="1.0" encoding="UTF-8"?


Úradný vestník C 214/2019


| | | |
| --- | --- | --- |
| | | ISSN 1977-1037 |
| Úradný vestník Európskej únie | | C 214 |
| European flag | | |
| Slovenské vydanie | Informácie a oznámenia | Ročník 62 25. júna 2019 |

---

| | | |
| --- | --- | --- |
| Obsah | | Strana |
| | IV   Informácie | |
| | INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE | |
| | Rada | |
| 2019/C 214/01 | [Závery Rady o ďalších krokoch k tomu, aby sa EÚ stala regiónom s najlepšími postupmi v boji proti antimikrobiálnej rezistencii](http://publications.europa.eu/resource/uriserv/OJ.C_.2019.214.01.0001.01.SLK.xhtml) | [1](#C_2019214SK.01000101.doc) |
| | Európska komisia | |
| 2019/C 214/02 | [Výmenný kurz eura](http://publications.europa.eu/resource/uriserv/OJ.C_.2019.214.01.0008.01.SLK.xhtml) | [8](#C_2019214SK.01000801.doc) |

---

| | |
| --- | --- |
| SK | |

---

IV Informácie

INFORMÁCIE INŠTITÚCIÍ, ORGÁNOV, ÚRADOV A AGENTÚR EURÓPSKEJ ÚNIE

Rada

| | | | |
| --- | --- | --- | --- |
| 25.6.2019 | SK | Úradný vestník Európskej únie | C 214/1 |

---

Závery Rady o ďalších krokoch k tomu, aby sa EÚ stala regiónom s najlepšími postupmi v boji proti antimikrobiálnej rezistencii

(2019/C 214/01)

RADA EURÓPSKEJ ÚNIE

| | | |
| --- | --- | --- |
| | 1. | PRIPOMÍNA, že antimikrobiálna rezistencia (AMR) je závažným cezhraničným ohrozením zdravia, ktoré primerane nemôže riešiť len jeden členský štát samostatne a ktoré sa nedá udržať v hraniciach jedného zemepisného regiónu alebo členského štátu, a teda si vyžaduje intenzívnu spoluprácu a koordináciu medzi členskými štátmi, ako sa uvádza v rozhodnutí Európskeho parlamentu a Rady č. 1082/2013/EÚ z 22. októbra 2013 o závažných cezhraničných ohrozeniach zdravia [(1)](#ntr1-C_2019214SK.01000101-E0001). |

| | | |
| --- | --- | --- |
| | 2. | S VEĽKÝM ZNEPOKOJENÍM BERIE NA VEDOMIE, že podľa oficiálnych údajov môže AMR každoročne v celosvetovom meradle spôsobiť 700 000 úmrtí [(2)](#ntr2-C_2019214SK.01000101-E0002) [(3)](#ntr3-C_2019214SK.01000101-E0003), a to vrátane 33 000 [(4)](#ntr4-C_2019214SK.01000101-E0004) [(5)](#ntr5-C_2019214SK.01000101-E0005) úmrtí v Európskej únii/EHP v dôsledku infekcií rezistentných voči antibiotikám. Okrem toho sa predpokladá, že bez opatrení na zastavenie šírenia tejto rezistencie, spôsobí AMR milióny úmrtí na celom svete. |

| | | |
| --- | --- | --- |
| | 3. | S VEĽKÝM ZNEPOKOJENÍM KONŠTATUJE, že približne 29 % úmrtí na celom svete spôsobených infekciami rezistentnými voči antimikrobiálnym látkam sa pripisuje rezistentnej tuberkulóze (DR-TB) a multirezistentnej tuberkulóze (MDR-TB) [(6)](#ntr6-C_2019214SK.01000101-E0006). |

| | | |
| --- | --- | --- |
| | 4. | S VEĽKÝM ZNEPOKOJENÍM KONŠTATUJE, že ak sa nezavedú žiadne účinné opatrenia a miera antimikrobiálnej rezistencie bude postupovať podľa predpokladaného vývoja, dá sa podľa Organizácie pre hospodársku spoluprácu a rozvoj (OECD) očakávať, že v rokoch 2015 až 2050 sa v krajinách celej EÚ a EHP vynaložia na dôsledky AMR finančné prostriedky až do výšky 1,1 miliardy EUR [(7)](#ntr7-C_2019214SK.01000101-E0007). |

| | | |
| --- | --- | --- |
| | 5. | S VEĽKÝM ZNEPOKOJENÍM KONŠTATUJE, že 75 % záťaže ochorenia z infekcií odolných voči antibiotikám v EÚ priamo súvisí s infekciami spojenými so zdravotnou starostlivosťou [(8)](#ntr8-C_2019214SK.01000101-E0008). |

| | | |
| --- | --- | --- |
| | 6. | UZNÁVA, že používanie antimikrobiálnych látok je v Únii ako celku stále príliš vysoké, a KONŠTATUJE, že medzi členskými štátmi existujú rozdiely v používaní týchto látok. |

| | | | | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| | 7. | UZNÁVA, že AMR je celosvetovým problémom v oblasti verejného zdravia, ktorého vplyv presahuje jeho závažné dôsledky na zdravie ľudí a zvierat, keďže má vplyv aj na životné prostredie a výrobu potravín, a teda aj na hospodársky rast. Okrem toho má AMR vážny vplyv na možnosti dosiahnutia cieľov udržateľného rozvoja. Preto VÍTA mnohé medzinárodné iniciatívy zamerané na boj proti AMR, medzi ktoré patria: | | | | --- | --- | | — | globálny akčný plán v oblasti antimikrobiálnej rezistencie [(9)](#ntr9-C_2019214SK.01000101-E0009), ktorý vypracovala Svetová zdravotnícka organizácia (WHO) s príspevkom Organizácie pre výživu a poľnohospodárstvo (FAO) a Svetovej organizácie pre zdravie zvierat (OIE) a ktorý bol jednomyseľne prijatý v máji 2015 na 68. zasadnutí Svetového zdravotníckeho zhromaždenia, | | | | | | | | | --- | --- | --- | --- | --- | --- | | — | politické vyhlásenie OSN zo zasadnutia valného zhromaždenia na vysokej úrovni o antimikrobiálnej rezistencii z 21. septembra 2016 [(10)](#ntr10-C_2019214SK.01000101-E0010) zamerané na boj proti globálnej hrozbe, ktorú AMR predstavuje, a v ktorom sa potvrdila nevyhnutnosť prístupu „jedno zdravie“, ako aj: | | | | --- | --- | | — | práca medziagentúrnej koordinačnej skupiny OSN pre AMR (IACG), ktorá vyústila do súboru odporúčaní uvedených v správe „Niet času nazvyš: chráňme budúcnosť pred infekciami odolnými voči liekom“ [(11)](#ntr11-C_2019214SK.01000101-E0011) určenej generálnemu tajomníkovi OSN, | | | | | --- | --- | | — | správa [(12)](#ntr12-C_2019214SK.01000101-E0012), ktorú vydal 10. mája 2019 generálny tajomník OSN a ktorá sa týka vykonávania politického vyhlásenia o AMR z 21. septembra 2016 a obsahuje odporúčania, ktoré plynú z IACG, | | | | | | --- | --- | | — | uznesenie Environmentálneho zhromaždenia Organizácie Spojených národov (UNEA) z decembra 2017 [(13)](#ntr13-C_2019214SK.01000101-E0013) o životnom prostredí a zdraví, v ktorom sa uvádza, že zdravie ľudí, zvierat a rastlín a životné prostredie sú navzájom prepojené, a vyzdvihuje, že je potrebné lepšie pochopiť úlohu znečistenia životného prostredia pri vývoji antimikrobiálnej rezistencie, | | | | | --- | --- | | — | práca globálneho centra pre výskum a vývoj AMR, | | | | | --- | --- | | — | globálne partnerstvo pre výskum a vývoj antibiotík (GARDP) [(14)](#ntr14-C_2019214SK.01000101-E0014), | | | | | --- | --- | | — | uznesenie WHO o AMR, ktoré prijalo Svetové zdravotnícke zhromaždenie 24. mája 2019 [(15)](#ntr15-C_2019214SK.01000101-E0015), | | | | | --- | --- | | — | Medzinárodné centrum pre riešenia v oblasti antimikrobiálnej rezistencie (ICARS) [(16)](#ntr16-C_2019214SK.01000101-E0016). ICARS slúži ako nezávislé globálne vedomostné centrum, ktoré sa zameriava na identifikáciu a podporu vykonávania riešení výziev v oblasti AMR založených na dôkazoch v krajinách s nízkymi a strednými príjmami. | |

| | | |
| --- | --- | --- |
| | 8. | BERIE NA VEDOMIE, že AMR sa stala otázkou, o ktorej sa v súčasnosti diskutuje na mnohých rozličných medzinárodných fórach vrátane G7 [(17)](#ntr17-C_2019214SK.01000101-E0017) a G20 [(18)](#ntr18-C_2019214SK.01000101-E0018). |

| | | |
| --- | --- | --- |
| | 9. | PRIPOMÍNA globálny akčný plán proti AMR z roku 2015, v ktorom WHO vyzvala všetky svoje členské štáty, aby do roku 2017 zaviedli národné akčné plány proti AMR. |

| | | |
| --- | --- | --- |
| | 10. | BERIE NA VEDOMIE prebiehajúcu prácu OECD a VÍTA jej nedávnu správu, v ktorej sa uvádza, že investície do opatrení v oblasti verejného zdravia by mohli výrazne znížiť záťaž, ktorú na spoločnosť kladie AMR [(19)](#ntr19-C_2019214SK.01000101-E0019). |

| | | |
| --- | --- | --- |
| | 11. | PRIPOMÍNA, že v článku 168 Zmluvy o fungovaní Európskej únie (ZFEÚ) sa stanovuje, že opatrenia Únie dopĺňajú vnútroštátne politiky a vzťahujú sa na boj proti najzávažnejším chorobám, ich prenos a prevenciu, ako aj zdravotné informácie, vzdelávanie, monitorovanie a boj proti závažným cezhraničným ohrozeniam zdravia. Únia má tiež podporovať spoluprácu medzi členskými štátmi, ako aj spoluprácu s tretími krajinami a príslušnými medzinárodnými organizáciami v oblasti verejného zdravia. |

| | | |
| --- | --- | --- |
| | 12. | PRIPOMÍNA závery Rady zo 17. júna 2016 o ďalších krokoch v rámci prístupu „jedno zdravie“ s cieľom bojovať proti antimikrobiálnej rezistencii [(20)](#ntr20-C_2019214SK.01000101-E0020) a v ňom uvedené konkrétne odkazy na odporúčanie Rady 2002/77/ES z 15. novembra 2001 o obozretnom používaní antimikrobiálnych látok v humánnej medicíne [(21)](#ntr21-C_2019214SK.01000101-E0021), odporúčanie Rady z 9. júna 2009 o bezpečnosti pacienta vrátane prevencie a kontroly nemocničných infekcií [(22)](#ntr22-C_2019214SK.01000101-E0022) a závery Rady z 1. decembra 2014 o bezpečnosti pacientov a o kvalite starostlivosti vrátane prevencie a kontroly infekcií spojených so zdravotnou starostlivosťou a antimikrobiálnej rezistencie [(23)](#ntr23-C_2019214SK.01000101-E0023). |

| | | |
| --- | --- | --- |
| | 13. | VÍTA, že Komisia 29. júna 2017 uverejnila oznámenie s názvom Európsky akčný plán „jedno zdravie“ proti antimikrobiálnej rezistencii [(24)](#ntr24-C_2019214SK.01000101-E0024), ako aj v ňom uvedené opatrenia zamerané na boj proti AMR a PODPORUJE ZÁMER dosiahnuť, aby sa EÚ stala regiónom s najlepšími postupmi v tejto oblasti. |

| | | |
| --- | --- | --- |
| | 14. | UPRIAMUJE POZORNOSŤ na úlohu očkovania pri predchádzaní infekciám, nedávno prijaté odporúčanie Rady o posilnenej spolupráci v boji proti chorobám, ktorým sa dá predchádzať očkovaním, a na skutočnosť, že v akčnom pláne Komisie „jedno zdravie“ proti antimikrobiálnej rezistencii sa vyzdvihuje potreba podporovať výskum a vývoj nových očkovacích látok proti patogénom súvisiacim s antimikrobiálnou rezistenciou [(25)](#ntr25-C_2019214SK.01000101-E0025). |

| | | |
| --- | --- | --- |
| | 15. | PRIPOMÍNA uznesenie Európskeho parlamentu z 13. septembra 2018 o európskom akčnom pláne „jedno zdravie“ proti antimikrobiálnej rezistencii [(26)](#ntr26-C_2019214SK.01000101-E0026). |

| | | |
| --- | --- | --- |
| | 16. | VÍTA oznámenie Komisie Európskemu parlamentu, Rade a Európskemu hospodárskemu a sociálnemu výboru o strategickom prístupe Európskej únie k liekom v životnom prostredí z 11. marca 2019 [(27)](#ntr27-C_2019214SK.01000101-E0027). |

| | | |
| --- | --- | --- |
| | 17. | POUKAZUJE NA SKUTOČNOSŤ, že EÚ zaviedla právne obmedzenia s cieľom zabrániť zneužívaniu antimikrobiálnych látok u zvierat. Od roku 2006 je zakázané používanie antibiotík ako kŕmnych doplnkových látok na podporu rastu [(28)](#ntr28-C_2019214SK.01000101-E0028). Nedávno prijatým nariadením Európskeho parlamentu a Rady (EÚ) 2019/6 [(29)](#ntr29-C_2019214SK.01000101-E0029) a nariadením Európskeho parlamentu a Rady (EÚ) 2019/4 [(30)](#ntr30-C_2019214SK.01000101-E0030) sa tiež zabraňuje používaniu antimikrobiálnych veterinárnych liekov na stimulovanie rastu a zvyšovanie výťažnosti [(31)](#ntr31-C_2019214SK.01000101-E0031), preventívnemu používaniu antimikrobiálnych veterinárnych liekov prostredníctvom medikovaných krmív [(32)](#ntr32-C_2019214SK.01000101-E0032) a preventívnemu používaniu veterinárnych antibiotík v skupinách zvierat [(33)](#ntr33-C_2019214SK.01000101-E0033). V nariadení o veterinárnych liekoch sa stanovujú aj obmedzenia týkajúce sa metafylaktického používania antimikrobiálnych liekov a sú v ňom uvedené ustanovenia, ktoré umožňujú vyhradiť na základe osobitných kritérií určité kritické antimikrobiká len na liečbu určitých infekcií u ľudí v záujme zachovania ich účinnosti [(34)](#ntr34-C_2019214SK.01000101-E0034), ako aj povinnosti členských štátov zbierať údaje o predaji a používaní antimikrobiálnych látok u zvierat. |

| | | |
| --- | --- | --- |
| | 18. | VÍTA intenzívnejšiu spoluprácu medzi členskými štátmi a Komisiou prostredníctvom siete „jedného zdravia“ v EÚ pre AMR [(35)](#ntr35-C_2019214SK.01000101-E0035), ktorá sa zriadila v roku 2017, a BERIE NA VEDOMIE význam jej pravidelných zasadnutí ako súčasti vykonávania akčného plánu EÚ proti AMR. |

| | | |
| --- | --- | --- |
| | 19. | OCEŇUJE závery správ o spoločnej medziagentúrnej analýze spotreby antimikrobiálnych látok a antimikrobiálnej rezistencii (JIACRA) týkajúce sa AMR [(36)](#ntr36-C_2019214SK.01000101-E0036), ktorú spoločne uverejnili Európske centrum pre prevenciu a kontrolu chorôb (ECDC), Európsky úrad pre bezpečnosť potravín (EFSA) a Európska agentúra pre lieky (EMA, a UPRIAMUJE POZORNOSŤ na skutočnosť, že právny základ týchto činností bol do nariadenia (ES) č. 726/2004 [(37)](#ntr37-C_2019214SK.01000101-E0037) zavedený nedávno prijatým nariadením (EÚ) 2019/5 [(38)](#ntr38-C_2019214SK.01000101-E0038). |

| | | |
| --- | --- | --- |
| | 20. | ZDÔRAZŇUJE, že zásadný význam pre riešenie nedostatočnej dostupnosti antimikrobiálnych látok má väčšia spolupráca medzi členskými štátmi a Komisiou a farmaceutickým priemyslom, a to bez ohľadu na to, či je spôsobená nedostatočnou počiatočnou dodávkou, stiahnutím antimikrobiálnych látok z trhu alebo inými problémami so zásobovaním, ktoré môžu viesť k nedostatku antimikrobiálnych látok a k nedostatočnej substitučnej liečbe. |

| | | |
| --- | --- | --- |
| | 21. | S VEĽKÝM ZNEPOKOJENÍM POZNAMENÁVA, že trh v oblasti vývoja antibiotík zlyháva, a PODČIARKUJE, že je naliehavo potrebné prijať opatrenia na podporu vývoja nových antimikrobiálnych látok, alternatívnej liečby a rýchlej a modernej diagnostiky vrátane metód testovania antimikrobiálnej citlivosti. Je potrebná koordinácia a spolupráca na úrovni EÚ a na globálnej úrovni, pokiaľ ide o výskumné programy a stimuly, a Rada okrem iného UZNÁVA návrhy a činnosti tímu pre preskúmanie antimikrobiálnej rezistencie [(39)](#ntr39-C_2019214SK.01000101-E0039), správu „Prerazenie múru“ („Breaking Through the Wall“) [(40)](#ntr40-C_2019214SK.01000101-E0040) a iniciatívu spoločného programovania v oblasti antimikrobiálnej rezistencie [(41)](#ntr41-C_2019214SK.01000101-E0041). |

| | | |
| --- | --- | --- |
| | 22. | ZDÔRAZŇUJE, že úspech celosvetového boja proti AMR vo veľkej miere závisí od odhodlania a ochoty vlád prijať opatrenia na zabezpečenie vykonávania iniciatív v rámci prístupu „jedno zdravie“ v súlade s národnými akčnými plánmi, a teda od zapojenia všetkých príslušných sektorov, a že boj proti AMR by sa mohol výraznejšie posilniť spoluprácou inštitúcií EÚ a členských štátov na medzinárodných fórach, ako aj prostredníctvom regionálnej a bilaterálnej spolupráce. |

| | | |
| --- | --- | --- |
| | 23. | VYZDVIHUJE význam jednotnej akcie týkajúcej sa antimikrobiálnej rezistencie a infekcií spojených so zdravotnou starostlivosťou (JAMRAI) [(42)](#ntr42-C_2019214SK.01000101-E0042) a VÍTA činnosť vykonávanú v jej rámci, a to aj pokiaľ ide o politiky zamerané na predchádzanie infekciám spojeným so zdravotnou starostlivosťou a uvážlivé používanie antimikrobiálnych látok a vykonávanie uvedených politík. |

| | | | | | | | | |
| --- | --- | --- | --- | --- | --- | --- | --- | --- |
| | 24. | PRIPOMÍNA konferenciu s názvom Ďalšie kroky k tomu, aby sa EÚ stala regiónom s najlepšími postupmi v boji proti antimikrobiálnej rezistencii prostredníctvom prístupu „jedno zdravie“, ktorú 1. marca 2019 usporiadalo v Bukurešti rumunské predsedníctvo a ktorá sa sústredila na tri kľúčové ciele: | | | | --- | --- | | 1. | zlepšiť kvalitu opatrení v oblasti prevencie a kontroly infekcií a optimalizovať používanie antimikrobiálnych látok v sektoroch zdravia ľudí, zvierat a životného prostredia; | | | | | --- | --- | | 2. | posilniť vykonávanie národných akčných plánov „jedno zdravie“; | | | | | --- | --- | | 3. | podporovať solidaritu medzi krajinami spoluprácou v boji proti AMR. | |

VYZÝVA členské štáty, aby:

| | | |
| --- | --- | --- |
| | 25. | zabezpečili, aby všetky členské štáty pri plnení svojich záväzkov v rámci globálneho akčného plánu proti AMR a v súlade s prístupom „jedno zdravie“ zaviedli viacsektorové národné akčné plány a mechanizmy koordinácie a monitorovania; |

| | | |
| --- | --- | --- |
| | 26. | vyčlenili dostatočné ľudské a finančné zdroje na rozvoj a vykonávanie opatrení v oblasti AMR, prevencie a kontroly infekcií a uvážlivého používania antimikrobiálnych látok na politickej a klinickej úrovni; |

| | | |
| --- | --- | --- |
| | 27. | posilnili vykonávanie právnych predpisov a súčasných politík a existujúcich záväzkov týkajúcich sa AMR na úrovni EÚ a na medzinárodnej úrovni, a to na základe prístupu „jedno zdravie“; |

| | | |
| --- | --- | --- |
| | 28. | posilnili opatrenia v oblasti prevencie a kontroly infekcií v sektore ľudského zdravia aj v sektore zdravia zvierat, najmä v zdravotníckych zariadeniach, prostredníctvom investícií do hygienických postupov a preventívnych opatrení vrátane očkovania, biologickej bezpečnosti a zabezpečenia prístupu k štandardným a rýchlym diagnostickým metódam, ktoré sa majú používať na potvrdenie druhu infekcie pred použitím antibiotík, čím sa prispeje k zníženiu nevhodného používania antibiotík a súvisiaceho rizika vzniku AMR; |

| | | |
| --- | --- | --- |
| | 29. | uplatňovaním medzisektorového prístupu posilnili a koordinovali svoje reakcie s cieľom zabrániť cezhraničnému šíreniu rezistentných infekcií, a to najmä prostredníctvom Výboru pre zdravotnú bezpečnosť zriadeného na základe rozhodnutia 1082/2013/EÚ; |

| | | |
| --- | --- | --- |
| | 30. | presadzovali existujúce právne predpisy týkajúce sa používania a predaja antimikrobiálnych látok, najmä obmedzili predaj bez lekárskeho predpisu a v prípade potreby zvážili ďalšiu reguláciu; |

| | | |
| --- | --- | --- |
| | 31. | kládli na popredné miesto odbornú prípravu zdravotníckeho personálu vo všetkých relevantných odvetviach v oblasti AMR, prevencie a kontroly infekcií a uvážlivého používania antimikrobiálnych látok vrátane opatrení stanovených v usmerneniach EÚ pre obozretné používanie antimikrobiálnych látok a znalosti prístupu „jedno zdravie“; |

| | | |
| --- | --- | --- |
| | 32. | rozvíjali informačné činnosti týkajúce sa prevencie a kontroly infekcií a uvážlivého používania antimikrobiálnych látok v zariadeniach zdravotnej a veterinárnej starostlivosti zamerané na zdravotnícky personál, pacientov a ich príbuzných, veterinárnych lekárov, poľnohospodárov a širokú verejnosť vrátane detí; |

| | | |
| --- | --- | --- |
| | 33. | stanovili merateľné národné ciele týkajúce sa okrem iného zníženia celkového používania antimikrobiálnych látok a monitorovali pokrok v oblasti znižovania šírenia AMR, a pritom v primeranej miere zohľadňovali ukazovatele vypracované úradom EFSA, agentúrou EMA a centrom ECDC. |

VYZÝVA členské štáty a Komisiu, aby:

| | | |
| --- | --- | --- |
| | 34. | ďalej rozvíjali dlhodobé politiky zamerané na riešenie hrozby AMR; |

| | | |
| --- | --- | --- |
| | 35. | posilnili spoluprácu a solidaritu v oblasti boja proti AMR tým, že sa podľa potreby bilaterálne zapoja do twinningových projektov a mnohostranne do výmeny najlepších postupov a odborných znalostí, a poskytovali si vzájomnú podporu pri vykonávaní národných akčných plánov, ako aj programov v oblasti prevencie a kontroly infekcií a uvážlivého používania antimikrobiálnych látok v rámci sektorov ľudského zdravia, potravín, zdravia zvierat, životného prostredia, výskumu a iných relevantných sektorov; |

| | | |
| --- | --- | --- |
| | 36. | podporovali úplné vykonávanie dostupných usmernení, a pritom prihliadali na osobitné vnútroštátne okolnosti, a v prípade potreby vypracovali ďalšie usmernenia v oblasti AMR, prevencie a kontroly infekcií a uvážlivého používania antimikrobiálnych látok, okrem iného pokiaľ ide o lepšie využívanie diagnostiky a očkovacích látok, ako aj dohľad (okrem iného zo strany ECDC) s cieľom poskytovať podporu činnostiam na vnútroštátnej a miestnej úrovni; |

| | | |
| --- | --- | --- |
| | 37. | vypracovali dobrovoľné spoločné usmernenia týkajúce sa prevencie a kontroly infekcií a uvážlivého používania antimikrobiálnych látok v zdravotníckych zariadeniach, a to aj pokiaľ ide o personálne obsadenie a vzdelávanie na základe osvedčených postupov; |

| | | |
| --- | --- | --- |
| | 38. | zvýšili vo všetkých členských štátoch kapacity s cieľom reagovať na hrozby vyplývajúce z AMR, a znížili tak súčasné rozdiely vo výsledkoch, pokiaľ ide o kontrolu a prevenciu AMR a infekcie spojené so zdravotnou starostlivosťou; |

| | | |
| --- | --- | --- |
| | 39. | posúdili dôvody rozdielov medzi členskými štátmi a v rámci nich, pokiaľ ide o mieru využívania širokospektrálnych antibiotík v humánnej a veterinárnej medicíne s cieľom lepšie chápať a kontrolovať AMR; |

| | | |
| --- | --- | --- |
| | 40. | na úrovni EÚ a vnútroštátnej úrovni rozvíjali a účinne vykonávali koordinované komunikačné stratégie na účely predchádzania výskytu infekcií rezistentných voči antimikrobiálnym látkam, ako aj používania uvedených látok v prípade takéhoto výskytu; |

| | | |
| --- | --- | --- |
| | 41. | prostredníctvom masmédií a sociálnych médií zintenzívnili úsilie zamerané všeobecne na spoločnosť o zvýšenie informovanosti o význame AMR ako hrozby pre zdravie a o potrebe predchádzať infekciám a používať antimikrobiálne látky obozretne; |

| | | |
| --- | --- | --- |
| | 42. | posilnili a rozšírili rozsah dohľadu nad AMR a mierou infekcií súvisiacich so zdravotnou starostlivosťou a spotrebou antimikrobiálnych látok, tak v sektore zdravia ľudí, ako aj zvierat, aktualizovali usmernenia v oblasti liečby, dosiahli obozretné používanie antibiotík, monitorovali výskyt AMR a v záujme predchádzania AMR rozpracovali účinné opatrenia v oblasti prevencie a kontroly infekcií. S cieľom umožniť integrovanú analýzu údajov týkajúcich sa AMR v sektoroch zdravia ľudí a zvierat, potravín a životného prostredia by sa malo uvažovať o programoch dohľadu na základe prístupu „jedno zdravie“; |

| | | |
| --- | --- | --- |
| | 43. | identifikovali a podporovali vhodné mechanizmy na zaručenie dostupnosti existujúcich účinných antimikrobiálnych látok v celej Únii, najmä bežných úzkospektrálnych antimikrobík, na humánne a veterinárne použitie, a to s prihliadnutím okrem iného na špecifiká malých trhov; |

| | | |
| --- | --- | --- |
| | 44. | podporovali výskum, vývoj a inováciu v súvislosti s AMR a podporovali úniovú a globálnu koordináciu a spoluprácu vrátane činností prostredníctvom iniciatívy spoločného programovania v oblasti antimikrobiálnej rezistencie [(43)](#ntr43-C_2019214SK.01000101-E0043) a globálneho centra pre výskum a vývoj AMR [(44)](#ntr44-C_2019214SK.01000101-E0044); |

| | | |
| --- | --- | --- |
| | 45. | podporovali iniciatívy, ako napríklad GARDP, ktoré v máji 2016 spustili WHO a DNDi – iniciatíva zameraná na lieky proti zanedbávaným chorobám [(45)](#ntr45-C_2019214SK.01000101-E0045). GARDP sa zaoberá globálnymi potrebami v oblasti verejného zdravia prostredníctvom rozvoja a nachádzaním nových alebo zlepšených postupov antibiotickej liečby. Každý z programov zahŕňa stratégie udržateľného prístupu a uvážlivého používania s cieľom zabezpečiť, aby liečba bola cenovo prijateľná a dostupná pre všetkých, ktorí ju potrebujú; |

| | | |
| --- | --- | --- |
| | 46. | v súlade s prístupom „jedno zdravie“ vykonávali a rozširovali výskumné programy s cieľom vyvinúť nové antimikrobiálne látky, vakcíny, alternatívy k antimikrobiálnym látkam, zlepšiť rýchlu diagnostiku a obnoviť a lepšie používať staré antibiotiká, a to na základe zásad prístupnosti, účinnosti a cenovej dostupnosti; |

| | | |
| --- | --- | --- |
| | 47. | v záujme vývoja nových antimikrobiálnych látok identifikovali a podporovali výskum a vykonávanie vhodných hospodárskych modelov, ktorých súčasťou je globálne uvážlivé používanie antimikrobiálnych látok na účely obozretnosti, účinnosti a cenovej dostupnosti; |

| | | |
| --- | --- | --- |
| | 48. | zlepšili informovanosť a výskum v oblasti účinných politík na podporu zmeny správania ľudí v záujme boja proti AMR; |

| | | |
| --- | --- | --- |
| | 49. | podporovali výskum lepších hospodárskych modelov, riadenia, správy, stimulov a iných opatrení a techník súvisiacich s AMR s cieľom zabezpečiť účinné vykonávanie politiky; |

| | | |
| --- | --- | --- |
| | 50. | systematicky koordinovali stanoviská členských štátov a na medzinárodných fórach sa usilovali o spoločný „hlas EÚ“ ako regiónu s najlepšími postupmi, ktorý dôrazne poukazuje na to, že je naliehavo potrebné riešiť antimikrobiálnu rezistenciu, a dôsledne presadzovali urýchlenú globálnu reakciu v rámci mnohostranných a dvojstranných vzťahov; |

| | | |
| --- | --- | --- |
| | 51. | naďalej aktívne podporovali a obhajovali normy EÚ a právne predpisy a politiky EÚ v oblasti AMR v mnohostranných a dvojstranných rokovaniach a na medzinárodných fórach; |

| | | |
| --- | --- | --- |
| | 52. | poskytovali lepšie informácie o fondoch EŠIF a uľahčili ich využívanie na vnútroštátne, regionálne a miestne investície do opatrení týkajúcich sa AMR, uvážlivého používania antimikrobiálnych látok a prevencie a kontroly infekcií, a znížili tak rozdiely v kapacite a vykonávaní komplexných stratégií „jedno zdravie“ medzi členskými štátmi a v rámci nich; |

| | | |
| --- | --- | --- |
| | 53. | preskúmali možnosti, podľa potreby vrátane regulácie, ako zabrániť neobozretnému používaniu antimikrobiálnych látok získaných cezhraničným nákupom na osobné použitie, cezhraničnými lekárskymi predpismi a predajom cez internet; |

| | | |
| --- | --- | --- |
| | 54. | monitorovali antimikrobiálne rezíduá z používania a z výroby a rezistentné mikroorganizmy v pôde, podzemnej a povrchovej vode v súlade s platnými právnymi predpismi EÚ a vnútroštátnymi právnymi predpismi a podľa potreby zvažovali ďalšie legislatívne opatrenia na riešenie ich prítomnosti v životnom prostredí; |

| | | |
| --- | --- | --- |
| | 55. | zvýšili základňu poznatkov o vývoji a šírení AMR, najmä v životnom prostredí. |

VYZÝVA Komisiu, aby:

| | | |
| --- | --- | --- |
| | 56. | využívala „sieť jedného zdravia“ EÚ s cieľom posilniť spoluprácu s členskými štátmi a medzi nimi v oblasti AMR, prevencie a kontroly infekcií a uvážlivého používania antimikrobiálnych látok; |

| | | |
| --- | --- | --- |
| | 57. | naďalej podporovala členské štáty vo vykonávaní viacsektorových národných akčných plánov a národných stratégií v oblasti antimikrobiálnej rezistencie a zvýšila vyčlenené finančné prostriedky; |

| | | |
| --- | --- | --- |
| | 58. | podporovala zber údajov o predaji a používaní antimikrobík pre zvieratá členskými štátmi s cieľom zabezpečiť účinné vykonávanie zberu a spracovania údajov v súlade s nariadením (EÚ) 2019/6 o veterinárnych liekoch a zvážila pridelenie vyhradených finančných zdrojov; |

| | | |
| --- | --- | --- |
| | 59. | podporovala členské štáty pri identifikácii prekážok, ktoré bránia vypracovaniu a vykonávaniu národných akčných plánov týkajúcich sa AMR a prevencie a kontroly infekcií, ako aj opatrení v oblasti uvážlivého používania antimikrobiálnych látok, a to tak na politickej, ako aj klinickej úrovni s cieľom prispieť k určeniu účinných opatrení na prekonanie týchto prekážok. |

---

[(1)](#ntc1-C_2019214SK.01000101-E0001)  [Ú. v. EÚ L 293, 5.11.2013, s. 1](http://publications.europa.eu/resource/oj/JOL_2013_293_R_TOC).

[(2)](#ntc2-C_2019214SK.01000101-E0002)  Bulletin Svetovej zdravotníckej organizácie 2016; 94:638 – 639.

[(3)](#ntc3-C_2019214SK.01000101-E0003)  Preskúmanie antimikrobiálnej rezistencie, ktorému predsedal Jim O'Neill: „Boj proti infekciám rezistentným voči liekom na celom svete“ („Tackling drug-resistant infections globally“), záverečná správa a odporúčania, máj 2016.

[(4)](#ntc4-C_2019214SK.01000101-E0004)  The Lancet, Infectious diseases, zväzok 19, vydanie 1, január 2019.

[(5)](#ntc5-C_2019214SK.01000101-E0005)  Európske centrum pre prevenciu a kontrolu chorôb, článok zo 6. novembra 2018.

[(6)](#ntc6-C_2019214SK.01000101-E0006)  Aliancia proti TBC (TB Alliance), „Rezistencia voči liekom – reakcia na antimikrobiálnu rezistenciu vrátane boja proti TBC“ („Drug resistance – a response to antimicrobial resistance including tackling TB“).

[(7)](#ntc7-C_2019214SK.01000101-E0007)  OECD, Antimikrobiálna rezistencia – „Boj s touto záťažou v Európskej únii“ („Tackling the Burden in the European Union“), 2019.

[(8)](#ntc8-C_2019214SK.01000101-E0008)  The Lancet, Infectious diseases, zväzok 19, vydanie 1, január 2019.

[(9)](#ntc9-C_2019214SK.01000101-E0009)  WHO, Globálny akčný plán boja proti antimikrobiálnej rezistencii, A68/A/CONF./1 Rev.1 bod programu 15.1, 25. mája 2015.

[(10)](#ntc10-C_2019214SK.01000101-E0010)  OSN, Valné zhromaždenie, politické vyhlásenie zo zasadnutia valného zhromaždenia na vysokej úrovni o antimikrobiálnej rezistencii, 21. septembra 2016.

[(11)](#ntc11-C_2019214SK.01000101-E0011)  IACG – správa s názvom „Niet času nazvyš: chráňme budúcnosť pred infekciami odolnými voči liekom“ („No time to wait: Securing the future from Drug-resistant infections“), apríl 2019.

[(12)](#ntc12-C_2019214SK.01000101-E0012)  Opatrenia nadväzujúce na politické vyhlásenie zo zasadnutia valného zhromaždenia na vysokej úrovni o antimikrobiálnej rezistencii – správa generálneho tajomníka, 10. mája 2019.

[(13)](#ntc13-C_2019214SK.01000101-E0013)  Environmentálne zhromaždenie Programu OSN pre životné prostredie, Nairobi, 4. – 6. decembra 2017.

[(14)](#ntc14-C_2019214SK.01000101-E0014)  Globálne partnerstvo pre výskum a vývoj antibiotík.

[(15)](#ntc15-C_2019214SK.01000101-E0015)  Návrh znenia uznesenia WHO o AMR.

[(16)](#ntc16-C_2019214SK.01000101-E0016)  Medzinárodné centrum pre riešenia v oblasti antimikrobiálnej rezistencie.

[(17)](#ntc17-C_2019214SK.01000101-E0017)  Vyhlásenie ministrov zdravotníctva krajín G7, Berlín 8. – 9. októbra 2015.

[(18)](#ntc18-C_2019214SK.01000101-E0018)  Vyhlásenie ministrov zdravotníctva krajín G20 z Berlína „Spoločne za zdravie zajtrajška“ („Together Today for a Healthy Tomorrow“), 2017.

[(19)](#ntc19-C_2019214SK.01000101-E0019)  OECD, politická správa: „Zastaviť vzostup multirezistentných baktérií“ („Stemming the Superbug Tide“), 2018.

[(20)](#ntc20-C_2019214SK.01000101-E0020)  [Ú. v. EÚ C 269, 23.7.2016, s. 26](http://publications.europa.eu/resource/oj/JOC_2016_269_R_TOC).

[(21)](#ntc21-C_2019214SK.01000101-E0021)  [Ú. v. ES L 34, 5.2.2002, s. 13](http://publications.europa.eu/resource/oj/JOL_2002_034_R_TOC).

[(22)](#ntc22-C_2019214SK.01000101-E0022)  [Ú. v. EÚ C 151, 3.7.2009, s. 1](http://publications.europa.eu/resource/oj/JOC_2009_151_R_TOC).

[(23)](#ntc23-C_2019214SK.01000101-E0023)  [Ú. v. EÚ C 438, 6.12.2014, s. 7](http://publications.europa.eu/resource/oj/JOC_2014_438_R_TOC).

[(24)](#ntc24-C_2019214SK.01000101-E0024)  COM(2017) 339 final, 29.6.2017.

[(25)](#ntc25-C_2019214SK.01000101-E0025)  [Ú. v. EÚ C 466, 28.12.2018, s. 1](http://publications.europa.eu/resource/oj/JOC_2018_466_R_TOC).

[(26)](#ntc26-C_2019214SK.01000101-E0026)  Uznesenie Európskeho parlamentu z 13. septembra 2018 o Európskom akčnom pláne jedného zdravia proti antimikrobiálnej rezistencii (AMR) (2017/2254(INI)).

[(27)](#ntc27-C_2019214SK.01000101-E0027)  COM(2019) 128 final, 11. marca 2019.

[(28)](#ntc28-C_2019214SK.01000101-E0028)  Článok 11 nariadenia (ES) č. 1831/2003.

[(29)](#ntc29-C_2019214SK.01000101-E0029)  Nariadenie Európskeho parlamentu a Rady (EÚ) 2019/6 z 11. decembra 2018 o veterinárnych liekoch a o zrušení smernice 2001/82/ES ([Ú. v. EÚ L 4, 7.1.2019, s. 43](http://publications.europa.eu/resource/oj/JOL_2019_004_R_TOC)).

[(30)](#ntc30-C_2019214SK.01000101-E0030)  Nariadenie Európskeho parlamentu a Rady (EÚ) 2019/4 z 11. decembra 2018 o výrobe, uvádzaní na trh a používaní medikovaných krmív a o zmene nariadenia Európskeho parlamentu a Rady (ES) č. 183/2005 a zrušení smernice Rady 90/167/EHS ([Ú. v. EÚ L 4, 7.1.2019, s. 1](http://publications.europa.eu/resource/oj/JOL_2019_004_R_TOC)).

[(31)](#ntc31-C_2019214SK.01000101-E0031)  Článok 107 nariadenia (EÚ) 2019/6.

[(32)](#ntc32-C_2019214SK.01000101-E0032)  Článok 17 nariadenia (EÚ) 2019/4.

[(33)](#ntc33-C_2019214SK.01000101-E0033)  Článok 107 nariadenia (EÚ) 2019/6.

[(34)](#ntc34-C_2019214SK.01000101-E0034)  Články 37 a 107 nariadenia (EÚ) 2019/6.

[(35)](#ntc35-C_2019214SK.01000101-E0035)  Európska komisia – Opatrenia EÚ v oblasti antimikrobiálnej rezistencie.

[(36)](#ntc36-C_2019214SK.01000101-E0036)  EMA – Analýza antimikrobiálnej spotreby a rezistencie („Analysis of antimicrobial consumption and resistance“) (správy „JIACRA“ z rokov 2011 a 2013).

[(37)](#ntc37-C_2019214SK.01000101-E0037)  [Ú. v. EÚ L 136, 30.4.2004, s. 1](http://publications.europa.eu/resource/oj/JOL_2004_136_R_TOC).

[(38)](#ntc38-C_2019214SK.01000101-E0038)  [Ú. v. EÚ L 4, 7.1.2019, s. 24](http://publications.europa.eu/resource/oj/JOL_2019_004_R_TOC).

[(39)](#ntc39-C_2019214SK.01000101-E0039)  Preskúmanie antimikrobiálnej rezistencie, ktorému predsedal Jim O'Neill: „Boj proti infekciám rezistentným voči liekom na celom svete“ („Tackling drug-resistant infections globally“), záverečná správa a odporúčania, máj 2016.

[(40)](#ntc40-C_2019214SK.01000101-E0040)  Spolkové ministerstvo zdravotníctva, spoločnosť BCG the Boston Consulting Group: „Prerazenie múru“ („Breaking Through the Wall“) – Výzva na jednotný postup v oblasti výskumu a vývoja antibiotík.

[(41)](#ntc41-C_2019214SK.01000101-E0041)  Iniciatíva spoločného programovania v oblasti antimikrobiálnej rezistencie – Koordinácia výskumu antimikrobiálnej rezistencie na globálnej úrovni.

[(42)](#ntc42-C_2019214SK.01000101-E0042)  EU – JAMRAI: „Európa posilňuje synergie s cieľom znížiť záťaž AMR: ako EÚ podporuje členské štáty?“ („Europe fostering synergies to reduce the burden of AMR: what is EU doing to support Member States?“), 1. marca 2019.

[(43)](#ntc43-C_2019214SK.01000101-E0043)  Iniciatíva spoločného programovania v oblasti antimikrobiálnej rezistencie – Koordinácia výskumu antimikrobiálnej rezistencie na globálnej úrovni.

[(44)](#ntc44-C_2019214SK.01000101-E0044)  Spolkové ministerstvo školstva a výskumu – spolupráca v oblasti celosvetového zdravia.

[(45)](#ntc45-C_2019214SK.01000101-E0045)  Iniciatíva zameraná na lieky proti zanedbávaným chorobám.

---

Európska komisia

| | | | |
| --- | --- | --- | --- |
| 25.6.2019 | SK | Úradný vestník Európskej únie | C 214/8 |

---

Výmenný kurz eura [(1)](#ntr1-C_2019214SK.01000801-E0001)

24. júna 2019

(2019/C 214/02)

1 euro =

| | | |
| --- | --- | --- |
| | Mena | Výmenný kurz |
| USD | Americký dolár | 1,1394 |
| JPY | Japonský jen | 122,25 |
| DKK | Dánska koruna | 7,4663 |
| GBP | Britská libra | 0,89365 |
| SEK | Švédska koruna | 10,6078 |
| CHF | Švajčiarsky frank | 1,1109 |
| ISK | Islandská koruna | 141,50 |
| NOK | Nórska koruna | 9,6643 |
| BGN | Bulharský lev | 1,9558 |
| CZK | Česká koruna | 25,601 |
| HUF | Maďarský forint | 324,29 |
| PLN | Poľský zlotý | 4,2545 |
| RON | Rumunský lei | 4,7181 |
| TRY | Turecká líra | 6,6050 |
| AUD | Austrálsky dolár | 1,6385 |
| CAD | Kanadský dolár | 1,5030 |
| HKD | Hongkongský dolár | 8,9000 |
| NZD | Novozélandský dolár | 1,7244 |
| SGD | Singapurský dolár | 1,5429 |
| KRW | Juhokórejský won | 1 317,77 |
| ZAR | Juhoafrický rand | 16,3295 |
| CNY | Čínsky juan | 7,8354 |
| HRK | Chorvátska kuna | 7,3965 |
| IDR | Indonézska rupia | 16 125,00 |
| MYR | Malajzijský ringgit | 4,7171 |
| PHP | Filipínske peso | 58,531 |
| RUB | Ruský rubeľ | 71,7127 |
| THB | Thajský baht | 35,008 |
| BRL | Brazílsky real | 4,3565 |
| MXN | Mexické peso | 21,8229 |
| INR | Indická rupia | 79,0865 |

---

[(1)](#ntc1-C_2019214SK.01000801-E0001)  Zdroj: referenčný výmenný kurz publikovaný ECB.

---